Document ID: 32008D0563

PADOMES LĒMUMS
(2008. gada 3. jūnijs),
ar ko atceļ Lēmumu 2005/185/EK par pārmērīga budžeta deficīta pastāvēšanu Čehijas Republikā
(2008/563/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 104. panta 12. punktu,
ņemot vērā Komisijas ieteikumu,
tā kā:
(1)
Ar Padomes Lēmumu 2005/185/EK (1) pēc Komisijas ieteikuma saskaņā ar Līguma 104. panta 6. punktu bija nolemts, ka Čehijas Republikā pastāv pārmērīgs budžeta deficīts. Padome atzīmēja, ka 2003. gadā valsts kopbudžeta deficīts bijis 12,9 % no IKP (5,9 % no IKP, atskaitot nozīmīgu vienreizēju operāciju, kas saistīta ar aprēķinātajām valsts garantijām), kas ievērojami pārsniedz Līguma atsauces vērtību - 3 % no IKP.
(2)
Saskaņā ar Līguma 104. panta 7. punktu un 3. panta 4. punktu Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta procedūras īstenošanu (2), Padome, pamatojoties uz Komisijas ieteikumu, pieņēma Čehijai adresētu ieteikumu pārmērīgā budžeta deficīta situācijas novēršanai vēlākais līdz 2008. gadam. Šis ieteikums tika publiskots.
(3)
Ņemot vērā prognozes par ievērojamām novirzēm budžeta izpildē 2007. gadā un budžeta deficīta saglabāšanos virs atsauces vērtības 2008. gadā, Padome saskaņā ar Līguma 104. panta 8. punktu, pamatojoties uz Komisijas ieteikumu, 2007. gada 10. jūlijā pieņēma lēmumu, norādot, ka Čehijas veiktie pasākumi nav pietiekami, lai novērstu pārmērīgo budžeta deficītu līdz noteiktajam termiņam - 2008. gadam (3). Padome 2007. gada 10. oktobrī saskaņā ar Līguma 104. panta 7. punktu nāca klajā ar jaunu ieteikumu, pamatojoties uz Komisijas ieteikumu, aicinot Čehiju turpināt ierobežot budžeta pasliktināšanos 2007. gadā un vēlreiz apstiprinot, ka pārmērīgais budžeta deficīts jānovērš vēlākais līdz 2008. gada beigām, nosakot Čehijas iestādēm efektīvas rīcības termiņu - 2008. gada 9. aprīli. Pamatojoties uz tajā laikā pieejamajām prognozēm, Padome aicināja Čehijas iestādes 2008. gadā nodrošināt strukturālās bilances (t. i., cikliski koriģētas bilances, atskaitot vienreizējus un citus pagaidu pasākumus) uzlabojumu par vismaz
% no IKP salīdzinājumā ar 2007. gadu.
(4)
Saskaņā Līguma 104. panta 12. punktu Padomes lēmums par pārmērīga budžeta deficīta pastāvēšanu jāatceļ, ja pārmērīgais budžeta deficīts attiecīgajā dalībvalstī pēc Padomes ieskatiem ir novērsts.
(5)
Saskaņā ar Līgumam pievienoto Protokolu par pārmērīga budžeta deficīta novēršanas procedūru Komisija sniedz procedūras īstenošanai vajadzīgos datus. Piemērojot minēto protokolu, dalībvalstīm saskaņā ar 4. pantu Padomes Regulā (EK) Nr. 3605/93 (1993. gada 22. novembris) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru, divreiz gadā, proti, līdz 1. aprīlim un līdz 1. oktobrim, jāpaziņo valsts budžeta deficīta un parāda dati un citi saistītie rādītāji (4).
(6)
Pamatojoties uz Komisijas (Eurostat) atbilstīgi Regulas (EK) Nr. 3605/93 8.g panta 1. punktam sniegtajiem datiem pēc Čehijas paziņojuma līdz 2008. gada 1. aprīlim un uz Komisijas dienestu 2008. gada pavasara prognozēm, var izdarīt šādus secinājumus:
-
valsts kopbudžeta deficīts ir sarucis no 2,7 % no IKP 2006. gadā līdz 1,6 % 2007. gadā, tādējādi tas ir zem Līguma budžeta deficīta atsauces vērtības - 3 % no IKP pirms Padomes noteiktā termiņa. Tas atbilst 2007. gada marta konverģences programmas mērķim - 4 % no IKP,
-
lai gan negaidīti labas ekonomiskās izaugsmes rezultātā nodokļu ieņēmumi pārsniedza prognozes, budžeta deficīta samazināšanās 2007. gadā bija arī izdevumu ierobežošanas sekas, jo īpaši attiecībā uz valsts sektora darbinieku atlīdzību un starppatēriņu. Lielākā daļa izdevumu ietaupījumu ir pastāvīga rakstura. Uzlabojumi strukturālajā bilancē (t. i., cikliski koriģētā bilancē, atskaitot vienreizējus un citus pagaidu pasākumus) 2007. gadā tiek lēsti nedaudz virs % no IKP,
-
2008. gada pavasara prognozēs attiecībā uz 2008. gadu paredzēta budžeta deficīta turpmāka samazināšanās līdz 1,4 % no IKP, ko veicinās izdevumu taupīšanas papildu pasākumi, tiesiskā regulējuma pasākumi sociālo izdevumu samazināšanai un daļējas maksas par veselības aprūpes pakalpojumiem ieviešana. Prognozēts, ka ieņēmumi procentuālā izteiksmē no IKP vairāku 2008. gadā nodokļu jomā ieviestu pasākumu rezultātā saglabāsies visumā nemainīgi. Pavasara prognozes atbilst aprīļa fiskālajā paziņojumā norādītajam budžeta deficīta mērķim - 1,5 % no IKP. Pamatojoties uz nemainīgas politikas pieņēmumu, ko raksturo turpmāks izdevumu ierobežojums, pavasara prognozēs 2009. gadam paredzēts, ka budžeta deficīts turpinās rukt līdz 1,1 % no IKP. Tas norāda, ka budžeta deficīts pārliecinošā un ilgtspējīgā veidā samazināts zem atsauces vērtības 3 % no IKP,
-
prognozēta strukturālās bilances uzlabošanās par procentpunktiem no IKP 2008. gadā un, pamatojoties uz nemainīgas politikas pieņēmumu, ko raksturo turpmāks izdevumu ierobežojums arī 2009. gadā. Tas jāvērtē, ņemot vērā nepieciešamību paātrināt budžeta vidējā termiņa mērķa (VTM) - stāvokļa, kurā Čehijas strukturālais deficīts ir 1 % apmērā no IKP, - sasniegšanu, kā ieteikts Padomes atzinumā 2008. gada martā par 2007. gada novembra konverģences programmas atjauninājumu,
-
valsts parāds saglabājas ievērojami zem Līguma atsauces vērtības - 60 % no IKP. Tas samazinājās no 29,4 % IKP 2006. gadā līdz 28,7 % no IKP 2007. gadā. Saskaņā ar 2008. gada pavasara prognozēm paredzams, ka parāda attiecība līdz 2009. gada beigām samazināsies zem 28 % no IKP (pamatojoties uz politikas nemainīguma pieņēmumu).
(7)
Padome uzskata, ka pārmērīgais budžeta deficīts Čehijā ir novērsts un tāpēc Lēmums 2005/185/EK būtu jāatceļ,
IR PIEŅĒMUSI ŠO LĒMUMU.
1. pants
No vispārējā novērtējuma secināms, ka pārmērīga budžeta deficīta situācija Čehijas Republikā ir novērsta.
2. pants
Ar šo atceļ Lēmumu 2005/185/EK.
3. pants
Šis lēmums ir adresēts Čehijas Republikai.
Luksemburgā, 2008. gada 3. jūnijā

Labels: 2
18